- **Ministerul Mediului**



**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Harghita** |

**Decizia etapei de încadrare**

Nr. Draft din 13.03.2019

Ca urmare a solicitării de emitere a acordului de mediu adresate de **MUNICIPIUL MIERCUREA CIUC**, cu sediul în mun. Municipiul Miercurea Ciuc, p-ța Cetății, nr. 1, judeţul Harghita, înregistrată la Agenţia pentru Protecţia Mediului Harghita cu nr. 8996 din 13.12.2018 și completată la nr. 2188/01.03.2019, 2264/05.03.2019, 2335/06.03.2019, 2384/07.03.2019, 2403/07.03.2019, 2421/08.03.2019, 2415/08.03.2019, 2563/13.03.2019, 2566/13.03.2019, 2461/11.03.2019 și 2514/12.03.2019 în baza:

* Legii nr. 292 privind evaluarea impactului anumitor proiecte publice şi private asupra mediului
* Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare,

Agenţia pentru Protecţia Mediului Harghita decide, ca urmare a consultărilor desfăşurate în cadrul şedinţei Comisiei de analiză tehnică din data de 13.03.2019, că proiectul „**Reabilitare străzilor Kossuth Lajos, Harghita, Timișoarei, Lunca Mare**” propus a fi amplasat în jud. Harghita, mun. Miercurea Ciuc, teritoriu administrativ al mun. Miercurea Ciuc, conform plan de situație anexat documentației - nu se supune evaluării impactului asupra mediului.

Justificarea prezentei decizii:

I. Motivele pe baza cărora s-a stabilit neefectuării evaluării impactului asupra mediului sunt următoarele:

a) proiectul se încadrează în prevederile Legii nr. 292 privind evaluarea impactului anumitor proiecte publice şi private asupra mediului, anexa nr. 2, pct. 13 lit. a)- Orice modificări sau extinderi, altele decât cele prevăzute la pct. 24 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului coroborate cu pct. 10. lit. e)-construcţia drumurilor, porturilor şi instalaţiilor portuare, inclusiv a porturilor de pescuit, altele decât cele prevăzute în anexa nr. 1 și la pct. 10 lit. b) -proiecte de dezvoltare urbană, inclusiv construcţia centrelor comerciale şi a parcărilor auto publice;

b) Justificarea potrivit criteriilor prevăzute în anexa nr. 3;

**1. Caracteristicile proiectelor**

a) dimensiunea şi concepţia întregului proiect:

Prin proiect se propune restructurarea-reconfigurarea infrastructurii de mobilitate urbană în municipiul Miercurea Ciuc ale următoarei reţelei stradale cu o lungime totală de 1901 m, pe o suprafaţă totală St= 53999 mp, formate din:

- strada Harghita pe o lungime de 238 m

- strada Kossuth Lajos Tr.1 pe o lungime de 730 m

- strada Kossuth Lajos Tr.2 pe o lungime de 221 m

- b-dul Timişoarei pe o lungime de 177 m

- strada Revoluţiei din Decembrie pe o lungime de 332 m

- strada Márton Áron pe o lungime de 203 m

Lucrările de restructurare- reconfigurare vor cuprinde:

Pe strada Kossuth Lajos Tr.1

-Intre km 0+000 – 0+420- pentru circulaţie în ambele sensuri

desfiinţarea locurilor de parcare şi a fâşiei plantate

modificări în plan şi în profil transversal prin:

- realizarea 2 benzi de circulaţie pentru trafic uşor

- realizarea 2 benzi în exclusivitate pentru mijloace de transport în comun

- realizarea 2 piste pentru biciclişti

- realizarea trotuare pe ambele părţi ale benzilor cu perdele forestiere în spaţii create în urma amenajării în plan sinuos al traseului.

-Intre km 0+420 – 0+730 – pentru circulaţie cu sens unic :

- realizarea unei benzi de circulaţie pentru trafic uşor, cu locuri de parcare adiacente

- realizarea unei benzi de circulaţie în exclusivitate pentru mijloace de transport în comun

- realizarea unei piste pentru biciclişti

- realizarea trotuare pe ambele părţi ale benzilor cu perdele forestiere

Pe acest tronson al străzii Kosstuh Lajos se vor construi 4 buc. staţii de transport public

Pe strada Kossuth Lajos Tr.2

-Intre km 0+000 – 0+150 – pentru circulaţie cu sens unic :

desfiinţarea locurilor de parcare

modificări în profil transversal prin :

- realizarea unei benzi de circulaţie pentru trafic uşor

- realizarea unei benzi de circulaţie în exclusivitate pentru mijloace de transport în comun

- realizarea unei piste pentru biciclişti

- realizarea trotuare pe ambele părţi ale benzilor cu perdele de protecţie ( spaţii verzi)

-Intre km 0+150 – 0+221

- la cele specificate pentru secţiunea km 0+000-0+150 se adaugă încă o bandă

de circulaţie pentru mijloace de transport în comun

Pe strada Márton Áron – pentru circulaţie cu sens unic :

- realizarea unei benzi de circulaţie pentru trafic uşor

- realizarea unei benzi de circulaţie în exclusivitate pentru mijloace de transport în comun

- menţinerea pistei pentru biciclişti existente

Pe strada Revoluţiei din Decembrie – pentru circulaţie cu sens unic :

- realizarea unei benzi de circulaţie pentru trafic uşor

- realizarea unei benzi de circulaţie în exclusivitate pentru mijloace de transport în comun

- realizarea unei piste pentru biciclişti

- realizarea trotuare pe ambele părţi ale benzilor

- realizarea perdelei de protecţie ( spaţii verzi) de-a lungul benzii de circulaţie

Se va construi 1 buc. staţie de transport public

Pe b-dul Timişoarei - pentru circulaţie în ambele sensuri

desfiinţarea locurilor de parcare/ culoarului de protecţie în lungul căilor de circulaţie

modificări în plan şi în profil transversal prin :

- realizarea 2 benzi de circulaţie pentru trafic uşor

- realizarea unei benzi în exclusivitate pentru mijloace de transport în comun

- realizarea 2 piste pentru biciclişti

- realizarea trotuare pe ambele părţi ale benzilor cu perdele forestiere în spaţii create

Pe strada Harghita - pentru circulaţie în ambele sensuri

desfiinţarea locurilor de parcare

modificări în profil transversal prin :

- realizarea 2 benzi de circulaţie pentru trafic uşor

- realizarea unei benzi în exclusivitate pentru mijloace de transport în comun

- realizarea unei piste pentru biciclişti

- realizarea trotuare pe ambele părţi ale benzilor cu menţinere de spaţii verzi aferente locuinţelor de tip condominiu

Se va construi 1 buc. staţie de transport public

***Spaţii verzi compuse din:***

- *fâşii plantate formată din 507 buc. arbori (*tip „urban forest”)

- *culoare de protecţie faţă de infrastructură tehnică cu suprafaţă S =*6656 mp, având componente de: 11808 de arbuşti, 37932 de plante perene şi 480 mp gazon.

Totodată vor fi menţinute spaţiile verzi aferente locuinţelor de tip condominium, care fac parte din perimetrul întabulat (str. Harghita).

***Scurgerea apelor meteorice*** se va asigura prin pante longitudinale şi transversale, iar colectarea prin guri de scurgere şi canalizare pluvială existentă şi înlocuităpe o lungime de L = 5 349 ml, integrată în sistemul de canalizare pluvială a municipiului.

Apele pluviale colectate se vor descărca in sistemul de canalizare pluvială municipală existentă în zonă.

***Realizarea sistemului de iluminat public nou pe strada Kossuth Lajos Tr.1, pe strada Timişoarei şi pe strada Harghita***

- pozarea a 46 buc stâlpi metalici de înălţime 10 m , pe o parte si cealaltă parte a străzii , strada având câte două benzi de circulaţie pe fiecare sens

- echiparea stâlpilor cu braţ suport corp de 1 m lungime , spre drumul de circulaţie cu corpuri de iluminat stradal ,cu surse LED de 80 W.

- montarea a 55 buc. stâlpi de înălţime 4 m, echipat cu corp iluminat ornament de 45 W în zonele pietonale.

Lucrări de organizare de şantier nu vor fi prevăzute.

b) cumularea cu alte proiecte existente şi/sau aprobate: proiectul este în relaţie cu proiectul " *Reabilitare strada Harghita, inclusiv amenajare intersecţie sens giratoriu str. Ret- Harghita"*şi cu celelalte proiecte incluse în direcțiile de acțiune operaționale ale PMUD al municipiului Miercurea Ciuc. ;

c) utilizarea resurselor naturale, în special a solului, a terenurilor, a apei şi a biodiversităţii: Necesarul de sol fertil pentru crearea spaţiului verde aferent străzilor reabilitate este cca. 1535 mc, la care se va reutiliza solul fertil îndepărtat de la spaţiile verzi existente în cantitate de cca. 750 mc.

d) cantitatea şi tipurile de deşeuri generate/gestionate:

* **In faza de construcţie** pot fi generate următoarele tipuri de deşeuri:

- pământ şi pietre, altele decât cele specificate la 17 05 03\*: cod 17 05 04- cantitatea cca. 9302 mc

- amestecuri de deşeuri de la demolări, altele decât cele specificate la 17 09 01, 17 09 02 şi 17 09 03: cod 17 09 04- tuburi de beton de la canalizare apă pluvială: 5349 ml

- asfalturi, altele decât cele specificate la 17 03 01\*: cod 17 03 02- mixtura asfaltică frezată de la străzi– cca. 2963 mc

- ambalaje care conţin reziduuri sau sunt contaminate cu substanţe periculoase:

cod 15 01 10\*- ambalajele de vopsea de la marcaj- cca.26 buc.

-deşeuri municipale amestecate: cod 20 03 01: cca.340 kg/lună ( de la 63 persoane)

* **In fază de operare:**

- deşeuri stradale: cod 20 03 03

e) poluarea şi alte efecte negative:

**In faza de construcţie** există următoarele activităţi care au asociate **surse de emisie** liniare:

- realizare de decapări, umpluturi, nivelări, compactări, manevrarea solului şi a agregatelor

- funcţionarea utilajelor şi echipamentelor mobile motorizate

- traficul autovehiculelor în amplasamentul şantierului,

- asfaltarea drumurilor

- marcarea drumurilor

**In perioada de operare surse de emisie liniare:**

- traficul uşor pe drumul de interes local reabilitat, este asociat cu emisiile de eşapament datorate arderii carburanţilor în motoarele

- uzura pneurilor şi frânelor vehiculelor rutiere

- uzura suprafeţei drumurilor

f) riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice: Prin utilizarea autovehiculelor și a utilajelor de construcţii cu stare de funcționare corespunzătoare în perioada de construcție nu vor rezulta emisii de PM10, PM 2,5, NOX, CO, NMVOC care ar conduce la depășirea valorilor limită/valorilor țintă ale acestor poluanți.

g) riscurile pentru sănătatea umană: Proiectul contribuie în mare măsură la menţinerea stării de sănătate umană în zilele noastre când tehnologia este avansată şi sedentarismul proliferează. In timpul realizării proiectului va creste nivelul de zgomot, iar după punerea in funcţiune al acestuia nivelul de zgomot va fi redus.

Proiectul va contribui la îmbunătățirea calității vieții ale populației și a sănătății umane în municipiul Miercurea Ciuc, având un impact pozitiv semnificativ asupra populației și sănătății umane.

**2. Amplasarea proiectelor**

Sensibilitatea ecologică a zonelor geografice susceptibile de a fi afectate de proiecte trebuie luată în considerare, în special în ceea ce priveşte:

a) utilizarea actuală şi aprobată a terenurilor: terenul studiat este situat in intravilanul municipiului Miercurea Ciuc folosința actuală: drum public, categoria II conform cu Certificatul de Urbanism nr. 35 din 06.02.2018 emis de Municipiul Miercurea Ciuc.

b) bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia: nu este cazul;

c) capacitatea de absorbţie a mediului natural, acordându-se o atenţie specială următoarelor zone:

1. zone umede, zone riverane, guri ale râurilor: nu este cazul;

2. zone costiere şi mediul marin: nu este cazul;

3. zonele montane şi forestiere: nu este cazul;

4. arii naturale protejate de interes naţional, comunitar, internaţional: nu este cazul;

5. zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: Amplasamentul proiectului nu se situează în interiorul sau în vecinătatea ariilor naturale protejate declarate prin acte normative în vigoare. Cea mai apropiată arie naturală protejată : aria de protecţie specială avifaunistică ROSPA 0034 *Depresiunea şi Munţii Ciucului* se situează la o distanţă de cca. 1092 m de la cea mai apropiată componentă a proiectului.

6. zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri: nu este cazul;

7. zonele cu o densitate mare a populaţiei: nu este cazul;

8. peisaje şi situri importante din punct de vedere istoric, cultural sau arheologic: nu este cazul.

**3. Tipurile şi caracteristicile impactului potenţial**

Efectele semnificative pe care le pot avea proiectele asupra mediului trebuie analizate în raport cu criteriile stabilite la pct. 1 şi 2, având în vedere impactul proiectului asupra factorilor prevăzuţi la art. 7 alin. (2) din prezenta lege, şi ţinând seama de:

a) importanţa şi extinderea spaţială a impactului - o parte a intravilanul comunei Suseni, sat Suseni, nr. 130.

b) natura impactului: impact social pozitiv;

c) natura transfrontalieră a impactului: nu este cazul;

d) intensitatea şi complexitatea impactului: impact redus;

e) probabilitatea impactului: redusă;

f) debutul, durata, frecvenţa şi reversibilitatea preconizate ale impactului: pe perioada executării lucrărilor durata impactului va fi scurtă;

g) cumularea impactului cu impactul altor proiecte existente şi/sau aprobate: nu este cazul;

h) posibilitatea de reducere efectivă a impactului: prin manipularea atentă a materialelor folosite, a deşeurilor şi prin exploatarea corespunzătoare a utilajelor și echipamentelor

**II. Motivele care au stat la baza luării deciziei etapei de încadrare în procedura**

**de evaluare adecvată sunt următoarele:**

- proiectul propus nu intră sub incidenţa art. 28 din Ordonanţa de urgenţă a

Guvernului nr. 57/2007 privind regimul ariilor naturale protejate, conservarea

habitatelor naturale, a florei şi faunei sălbatice, cu modificările şi completările

ulterioare, amplasamentul acestuia fiind situat în afara ariilor naturale protejate si a siturilor Natura 2000;

**Condițiile de realizare a proiectului:**

a) Gestionarea deşeurilor rezultate în timpul realizării investiţiei, respectiv după punerea în funcţiune a investiţiei propuse se va realiza cu respectarea prevederilor Legii nr. 211/2011 privind regimul deşeurilor cu toate modificările și completările ulterioare

b) Este interzisă afectarea terenurilor în afara amplasamentelor autorizate pentru realizarea lucrărilor de investiţii, prin:

1. abandonarea, înlăturarea sau eliminarea deşeurilor în locuri neautorizate;
2. staţionarea mijloacelor de transport în afara terenurilor desemnate în acest scop
3. distrugerea sau degradarea, prin orice mijloace, a vegetaţiei ierboase sau lemnoase;

c) Suprafeţele de teren afectate temporar prin execuţia lucrărilor vor fi redate în categoria de folosinţă avută anterior, sarcina revenindu-i titularului proiectului.

d) Titularul/operatorul activităţii se va asigura că toate operaţiile de pe amplasament să fie realizate în aşa fel încât emisiile să nu determine o deteriorare semnificativă a calităţii aerului, dincolo de limitele amplasamentului.

e). Se vor lua măsuri pentru diminuarea emisiilor de praf, zgomot şi vibraţii pe perioada executării lucrărilor;

f) Aveţi obligaţia de a ţine evidenţa gestiunii deşeurilor conform prevederilor H.G. nr. 856/2002 şi de a raporta această evidenţă la APM Harghita conform modelului prevăzut în anexa nr. 1 la H.G. nr. 856/2002 şi conform art. 49 alin (1) al Legii nr. 211/2011 după terminarea lucrărilor.

g) Se vor utiliza materii prime numai din surse autorizate;

h) Aveţi obligaţia de a ţine evidenţa gestiunii deşeurilor conform prevederilor H.G. nr. 856/2002 şi de a raporta această evidenţă la APM Harghita conform modelului prevăzut în anexa nr. 1 la H.G. nr. 856/2002 şi conform art. 49 alin (1) al Legii nr. 211/2011 după terminarea lucrărilor.

i) Respectarea Legii nr. 24/2007 privind reglementarea și administrarea spațiilor verzi din zona urbană, cu toate modificările și completările ulterioare;

j.) La finalizarea proiectului aveţi obligaţia de a notifica APM Harghita în vederea efectuării unui control de specialitate pentru verificarea respectării prevederilor deciziei etapei de încadrare. Procesul-verbal întocmit cu ocazia controlului de specialitate se anexează şi face parte integrantă din procesul-verbal de recepţie la terminarea lucrărilor.

Titularul unui proiect are obligaţia de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare, acordului de mediu şi anterior emiterii aprobării de dezvoltare conform art. 34 alin. (1) din anexa 5 a Legii nr. 292/2018 privind evaluarea impactului anumitor proiecte publice şi private asupra mediului.

Răspunderea pentru corectitudinea informaţiilor puse la dispoziţia autorităţii competente pentru protecţia mediului şi a publicului, revine în întregime titularului proiectului;

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Prezenta decizie poate fi contestată în conformitate cu prevederile Legii nr. 292 privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

DIRECTOR EXECUTIV,

ing. Domokos László József

ŞEF SERV. A.A.A., ŞEF SERV. C.F.M.,

ing. Both Enikő ing. Szabó Szilárd

Întocmit Întocmit

Ing. ABOS Judit TŐKE Laura